மேற்கூறிய ஒரு வழியைப் பின்பற்றி நீங்கள் ஒரு கிட் களஞ்சியத்தை உருவாக்கி அல்லது படியெடுத்து விட்டீர்கள் என்று வைத்துக் கொள்வோம்.  இந்தக் களஞ்சியத்தில் நீங்கள் பின்வருமாறு புதிய கோப்புக்களைச் சேர்க்கலாம்..மேலே உள்ள கட்டளை நீங்கள் புதிதாக உருவாக்கிய எல்லாக் கோப்புக்களையும் களஞ்சியத்தில் சேர்ப்பதற்கான வரிசையில் சேர்க்கும்.   அத்தோடு களஞ்சியத்தில் உள்ள வேறு கோப்புக்களில் நீங்கள் மாற்றங்கள் செய்து இருந்தால் அந்த மாற்றாங்களையும் களஞ்சியத்தில் உறுதிப்படுத்துவதற்காக குறித்துக் கொள்ளும்.  இதை அரங்கேற்றுவது (staging) என்று குறிப்பிடுவர்.  நீங்கள் add கட்டளையைப் பயன்படுத்திய பின்னர் கோப்புக்களை மாற்றங்களைச் செய்தால் அந்த மாற்றாங்கள் களஞ்சியத்தில் சேர்ப்பதற்கு நீங்கள் மீண்டும் add கட்டளையைப் பயன்படுத்த வேண்டும்.  பின்னர் நீங்கள் உறுதிசெய்த (commit) பின்னரே அவை உண்மையில் களஞ்சியத்தில் சேர்க்கப்படும்.  $ git status கட்டளையைப் பயன்படுத்தி என்ன என்ன மாற்றாங்களும் புதிய கோப்புக்களும் களஞ்சியத்தில் சேர்க்கப்படவுள்ளன என்று பார்க்கலாம்.  சில கோப்புக்களை மட்டும் சேர்ப்பதக இருந்தால் $ git add  கோப்பு1 கோப்பு2 என்ற கட்டளையைப் பயன்படுத்திச் செய்யலாம்..ஏற்கனவே களஞ்சியத்தில் தடம் (track) செய்யப்படும் கோப்புக்களில் செய்யப்பட்ட மாற்றங்களையும், புதிதாக மேற்கூறியவாறு சேர்க்கப்பட்ட கோப்புக்களையும் களஞ்சியத்தில் பின்வருமாறு உறுதிப்படுத்தலாம் (commit).  . git commit -m "உறுதிப்படுத்தல் பற்றிய குறிப்புகள்".$ git status என்ற கட்டளையைப் பயன்படுத்தி உங்கள் களஞ்சியத்தில் எல்லா மாற்றங்களும் உறுதிசெய்யப்பட்டுள்ளவா என்று அறிந்துகொள்லாம்..கோப்புக்களை நீக்குதல்